ଉତ୍ତର ଭାରତର ହାଡ଼ଭଙ୍ଗା ଶୀତରେ, ତାପମାତ୍ରା ଶୂନ ଡିଗ୍ରୀ ସେଲସିୟସକୁ ଖସି ଆସୁଥିବାବେଳେ, ପ୍ରାୟ ମାସେ ଧରି ଟେଣ୍ଟ ଓ ଝୋପଡ଼ି ଭରସାରେ ରହିବା ପରେ ୮୩ ବର୍ଷୀୟ ହରଫୁଲ ସିଂହ ଅସୁସ୍ଥ ହୋଇପଡ଼ିଲେ । ତାଙ୍କ ପକ୍ଷରେ ଶ୍ବାସକ୍ରିୟା କଷ୍ଟକର ହୋଇପଡ଼ିଲା ଏବଂ ସେ ଛାତିରେ ଯନ୍ତ୍ରଣା ଅନୁଭବ କଲେ ।
ସର୍ବଭାରତୀୟ କ୍ରାନ୍ତିକାରୀ କିଷାନ ସଭାର ସଦସ୍ୟ ହରଫୁଲ ସିଂହ ଏବଂ ତାଙ୍କ ସ୍ତ୍ରୀ ୮୦ ବର୍ଷୀୟ ଯଶପାଲ କୌର ଉଭୟ ନଭେମ୍ବର ୨୬ରେ ଅନ୍ୟ ୧୧-୧୨ ଜଣ ଚାଷୀଙ୍କ ସହ ଗୋଟିଏ ଟ୍ରାକ୍ଟର ଟ୍ରଲିରେ ହରିୟାଣା-ଦିଲ୍ଲୀ ସୀମାରେ ସ୍ଥିତ ସିଂଘୁ ବିକ୍ଷୋଭ ସ୍ଥଳକୁ ଆସିଥିଲେ । ଯେତେବେଳେ ତାଙ୍କର ଶ୍ବାସକ୍ରିୟା ଅସ୍ଥିର ହେଲା, ଡିସେମ୍ବର ୨୧ ତାରିଖରେ ଏହି ଦମ୍ପତି ନିଜ ଗାଁ ପ୍ରାୟ ୨୦୦ କିଲୋମିଟର ଦୂରରେ ଥିବା ପଞ୍ଜାବ ଫତେଗଡ଼ ସାହେବ ଜିଲ୍ଲାର ସୋହାଗ ହେରିକୁ ଫେରିଗଲେ ।
ତିନି ଦିନ ପରେ ଡିସେମ୍ବର ୨୪ ତାରିଖରେ ହରଫୁଲ ସିଂହ ପ୍ରାଣ ହରାଇଲେ ।
ବିକ୍ଷୋଭ ସ୍ଥଳକୁ ଆସି ଅଧିକାଂଶ ସମୟରେ ତାଙ୍କ ପୁଅ ଯଶପାଲଙ୍କୁ ଭେଟନ୍ତି । ଯଶପାଲଙ୍କର ଗୋଟିଏ ଏକର ଜମି ଅଛି, ଯେଉଁଠାରେ ସେ ଧାନ ଚାଷ କରନ୍ତି । ହରଫୁଲ ବଞ୍ଚିଥିବା ବେଳେ ଏହି ଜମି ତାଙ୍କର ୨ ପୁଅଙ୍କ ମଧ୍ୟରେ ଭାଗ କରାଯାଇଥିଲା ।
ଏମିତି ବହୁ ପରିବାର ଭଳି ଯଶପାଲଙ୍କ ପରିବାର, ଋଣ ଭାରରେ ଅଛି । ତେବେ ସେ ଋଣ ବାବଦରେ ସବିଶେଷ ଭାବେ କହିପାରିଲେ ନାହିଁ । ୨୦୧୮ରେ ନାବାର୍ଡ ପକ୍ଷରୁ କରାଯାଇଥିବା ଗୋଟିଏ ଅର୍ଥନୈତିକ ସର୍ବେକ୍ଷଣ ଅନୁସାରେ ପଞ୍ଜାବର ସମସ୍ତ (କୃଷକ) ପରିବାରର ୪୪ ପ୍ରତିଶତ ଋଣଗ୍ରସ୍ତ, ଯାହା କି ଜାତୀୟ ସ୍ତରର ହାର ୫୨.୫ ପ୍ରତିଶତଠାରୁ କିଛି କମ୍ । ହାରାହାରି ବକେୟା ଋଣ ଥିଲା ୧୦୪,୬୦୨ ଟଙ୍କା ।
ଏହି ଆଇନଗୁଡ଼ିକ ବିରୋଧରେ ଆନ୍ଦୋଳନ କରିବାକୁ, ହଜାର ହଜାର ସଂଖ୍ୟାରେ କୃଷକ ନଭେମ୍ବର ୨୬ ତାରିଖରୁ ଦିଲ୍ଲୀ ସୀମାରେ ଅଛନ୍ତି । କୃଷକମାନେ ବିରୋଧ କରୁଥିବା ତିନିଟି ଆଇନ ହେଲା କୃଷକଙ୍କ (ସଶକ୍ତିକରଣ ଓ ସୁରକ୍ଷା) ମୂଲ୍ୟ ନିଶ୍ଚିତତା ଏବଂ କୃଷି ସେବା ଆଇନ, ୨୦୨୦, କୃଷକଙ୍କ ଉତ୍ପାଦନ ବ୍ୟବସାୟ ଏବଂ ବାଣିଜ୍ୟ (ଉନ୍ନତି ଏବଂ ସୁବିଧା) ଆଇନ, ୨୦୨୦; ଏବଂ ଜରୁରୀ ଦ୍ରବ୍ୟ (ସଂଶୋଧନ) ଆଇନ, ୨୦୨୦। ୨୦୨୦ ଜୁନ୍ ୫ ତାରିଖରେ କୃଷି ଆଇନଗୁଡ଼ିକ ଅଧ୍ୟାଦେଶ ଆକାରରେ ପାରିତ ହେଲା, ତା'ପରେ ଫାର୍ମ ବିଲ୍ ଆକାରରେ ସଂସଦରେ ସେପ୍ଟେମ୍ବର ୧୪ରେ ଉପସ୍ଥାପିତ କରାଗଲା ଏବଂ ସେହି ମାସ ୨୦ ତାରିଖରେ ଆଇନରେ ପରିଣତ ହେଲା ।
ସମସ୍ତ କୃଷକମାନେ ଏହି ୩ଟି ଆଇନକୁ ସେମାନଙ୍କ ଜୀବିକା ବିପର୍ଯ୍ୟସ୍ତ କରିଦେବା ଭଳି ଆଇନ ଭାବେ ଦେଖୁଛନ୍ତି କାରଣ ଏହାଦ୍ବାରା ବଡ଼ ବ୍ୟାବସାୟିକ ସଂସ୍ଥାଗୁଡ଼ିକର କୃଷକ ଓ କୃଷି କ୍ଷେତ୍ର ଉପରେ ଆହୁରି ଅଧିକ କ୍ଷମତା ଦଖଲ ପାଇଁ ପଥ ପ୍ରସାରିତ କରିବ ବୋଲି ସେମାନେ ଭାବୁଛନ୍ତି । ଏହି ଆଇନଗୁଡ଼ିକ ସର୍ବନିମ୍ନ ସହାୟକ ମୂଲ୍ୟ(ଏମ୍ଏସ୍ପି), କୃଷି ଉତ୍ପାଦ ବଜାର କମିଟି(ଏପିଏମ୍ସି), ରାଜ୍ୟର ଫସଲ କ୍ରୟ ଏବଂ ଏହିଭଳି ଉତ୍ପାଦକଙ୍କୁ ସହାୟତା କରୁଥିବା ମୁଖ୍ୟ ନିୟମକୁ ମଧ୍ୟ ଉପେକ୍ଷା କରୁଛି। ଏହି ଆଇନଗୁଡ଼ିକୁ ପ୍ରତ୍ୟେକ ଭାରତୀୟଙ୍କୁ ପ୍ରଭାବିତ କରୁଥିବା ଭଳି ସମାଲୋଚନା କରାଯାଇଛି କାରଣ ଭାରତର ସମ୍ବିଧାନର ଧାରା ୩୨କୁ ଦୁର୍ବଳ କରି, ଏଗୁଡ଼ିକ ସମସ୍ତ ନାଗରିକଙ୍କ ଆଇନଗତ ଆଶ୍ରୟ ନେବାର ଅଧିକାରକୁ ଅକ୍ଷମ କରୁଛି ।
ସ୍ନିଗ୍ଧା ସୋନି ପରୀ ଏଜୁକେସନରେ ଜଣେ ଶିକ୍ଷାନବୀଶ ଏବଂ ଦିଲ୍ଲୀ ବିଶ୍ବବିଦ୍ୟାଳୟରେ ସାମ୍ବାଦିକତାରେ ସ୍ନାତକ ପଢୁଛନ୍ତି । ସେ କହନ୍ତି, "ମୁଁ ଏହି ବିକ୍ଷୋଭକୁ ନିର୍ଦ୍ଦିଷ୍ଟ ଭାବେ ମହିଳାଙ୍କ ଦୃଷ୍ଟିକୋଣରୁ ରିପୋର୍ଟିଂ କରିବାକୁ ଚାହୁଁଥିଲି, ଯେଉଁମାନେ କୃଷି କାର୍ଯ୍ୟ ଓ ଏହି ଆନ୍ଦୋଳନରେ ବହୁଳ ଯୋଗଦାନ କରୁଥିବା ସତ୍ତ୍ବେ ଗଣମାଧ୍ୟମ ଦ୍ବାରା କମ୍ ପ୍ରଦର୍ଶିତ କରାଯାଉଛନ୍ତି । ମୋର ଇଣ୍ଟର୍ଣ୍ଣସିପ୍ ସମୟରେ, ମୁଁ ମଧ୍ୟବିତ୍ତ ଲୋକମାନଙ୍କ ବାବଦରେ ଲେଖିବାକୁ ହୁଏ କାହାଣୀ କହିବା ଶୈଳୀରେ ତଥ୍ୟ ଉପସ୍ଥାପନ କରାଯାଏ ଶିଖିଲି । ମୁଁ ଏଡିଟିଂ ଓ ରିପୋର୍ଟିଂ ଛଡ଼ା ଅନ୍ୟ କଥାଗୁଡ଼ିଏ ଶିଖିଲି ।"
ଅନୁବାଦଃ ଓଡ଼ିଶାଲାଇଭ୍ ଓଡ଼ିଶାଲାଇଭ୍ଃ ଏହି ଅନୁବାଦ ଓଡ଼ିଶାଲାଇଭର ତତ୍ତ୍ୱାବଧାନରେ କରାଯାଇଛି। ଓଡ଼ିଶାଲାଇଭ୍ ହେଉଛି ଭୁବନେଶ୍ୱରସ୍ଥିତ ଏକ ପ୍ରଗତିଶୀଳ ଡିଜିଟାଲ୍ ପ୍ଲାଟ୍ଫର୍ମ ଏବଂ ସୃଜନଶୀଳ ଗଣମାଧ୍ୟମ ଓ ଯୋଗାଯୋଗ ଏଜେନ୍ସି। ଏଠାରେ ଲୋକାଲାଇଜେସନ, କଣ୍ଟେଣ୍ଟ ପ୍ରସ୍ତୁତି, ଭିଡ଼ିଓ ପ୍ରଡକ୍ସନ ଏବଂ ୱେବ୍ ଓ ସୋସିଆଲ୍ ମିଡ଼ିଆ ପରି ବିଭିନ୍ନ କ୍ଷେତ୍ରରେ ଅଡ଼ିଓ ଭିଜୁଆଲ୍ ବିଷୟବସ୍ତୁ, ନ୍ୟୁଜ୍ ଇତ୍ୟାଦି ସେବା ପ୍ରଦାନ କରୁଛୁ।
